Rhys Ifans

Actor a chanwr o Gymru yw Rhys Ifans (ganed Rhys Owain Evans: 22 Gorffennaf 1967). Cafodd ei eni yn Hwlffordd, Sir Benfro, ond symudodd y teulu i Ruthun yn Sir Ddinbych, lle cafodd ei addysg gynradd yn Ysgol Pentrecelyn a'i addysg uwchradd yn Ysgol Maes Garmon, yr Wyddgrug. Roedd ei fam, Beti Wyn, yn Brifathrawes yn Ninbych tan iddi ymddeol ar ddiwedd y 90au ac roedd Eurwyn, ei dad, yn athro cynradd ym Mwcle. Roedd ei dad yn aelod o Gwmni Drama John Owen yn Rhuthun a chafodd Rhys brentisiaeth dan adain ei dad. Cafodd hefyd gyfle tra'n ifanc i actio yn Theatr Clwyd, Yr Wyddgrug. Mae'n frawd hŷn i'r actor Llŷr Ifans.

Yn Gymro Cymraeg, ymddangosodd mewn amryw o raglenni teledu Cymraeg, megis cyfresi Swig o..., Sdwnsh, Mwy Na Phapur Newydd a Pobl y Chyff ar S4C cyn esgor ar yrfa ym myd ffilmiau rhyngwladol.

Ym Medi 2012 cafodd ei benodi yn Llywydd Anrhydeddus Cymdeithas Wici Cymru, sef y gymdeithas sy'n gefn i Wicipedia Cymraeg.

Gyrfa
Mae wedi perfformio yn y Theatr Frenhinol Genedlaethol, Llundain ac yn Theatr Frenhinol y Gyfnewidfa, Manceinion. Bu'n brif ganwr y Super Furry Animals ar un adeg, cyn iddynt ddod i amlygrwydd. Ym Mehefin 2008 sefydlodd fand newydd o'r enw The Peth; ef yw prif ganwr y grŵp. Mae un o'u caneuon yn cyfeirio at gyn-ffrind iddo, sef Sienna Miller, a oedd i'w gweld gyda Rhys yn Rhuthun, Nadolig 2007. Cafodd y ddau datŵ gwennol ar eu garddwn chwith.

Cafodd Radd Anrhydedd gan Brifysgol Bangor yng Ngorffennaf 2007 am ei gyfraniad i'r byd ffilmiau.
bawd|270px|chwith|Rhys yn 2011

Ymhlith ei ddramâu llwyfan y mae: 'Accidental Death Of An Anarchist', a berfformiwyd yn Theatr Donmar, Llundain, 2003, 'Hamlet' yn Theatr Clwyd, 'A Midsummer Night's Dream' yn Regent's Park Theatre ac 'Under Milk Wood' a 'Volpone' yn y Royal National Theatre.

Serenodd yn Last Call Steven Bernstein, a ryddhawyd yn theatrig yn yr Unol Daleithiau ar 25 Tachwedd 2020. Mae’n biopic swreal, sy’n ail-greu bywyd y bardd o Gymro Dylan Thomas trwy ôl-fflachiau yn ystod y sesiynau yfed enwog yn White Horse Tavern yn Ninas Efrog Newydd a ddaeth i ben yn angheuol yn 1953. Mae'n serennu Ifans fel Thomas ochr yn ochr â John Malkovich, Rodrigo Santoro, Romola Garai, Zosia Mamet, a Tony Hale.

Ar 16 Tachwedd 2021 datgelwyd, trwy drelar swyddogol y ffilm, y byddai Ifans yn ailafael yn ei rôl fel Lizard  (o'r ffilm The Amazing Spider-Man) yn y ffilm Marvel Cinematic Universe Spider-Man: No Way Home, a ryddhawyd ar 17 Rhagfyr. Yn ddiweddarach datgelwyd nad oedd Ifans yn bresennol ar y set mewn gwirionedd a dim ond benthyg ei lais ar gyfer y cymeriad a grëwyd trwy ddulliau digidol CGI, gyda'i ffurf ddynol ar ddiwedd y ffilm yn dod o ffilm archifol o The Amazing Spider-Man.

Ymddangosodd Ifans hefyd fel Grigori Rasputin yn y ffilm ysbïwr The King's Man, a ryddhawyd yn Rhagfyr 2021.

Ffilmyddiaeth
 Blwyddyn Teitl Rhan Nodiadau1996AugustGriffiths1997Twin TownJeremy Lewis1998Dancing at LughnasaGerry Evans1999HeartAlex MaddenYou're DeadEddieNotting HillSpikeJanice Beard 45 WPMSeanHooves of FireHead ElfLlais2000Rancid AluminiumPete ThompsonLove, Honour and ObeyMatthewKevin & Perry Go LargeEyeball PaulSali MaliAdroddwrThe ReplacementsNigel GruffLittle NickyAdrian2001HotelTrent StokenChristmas Carol: The MovieBob CratchitLlaisThe Shipping NewsBeaufield NutbeemHuman NaturePuffThe 51st State/Formula 51Iki2002Once Upon a Time in the MidlandsDek2003Danny DeckchairDanny Morgan2004Vanity FairWilliam DobbinEnduring LoveJed2005Midsummer DreamLysanderLlais: fersiwn SaesnegChromophobiaColin2006Garfield: A Tail of Two KittiesMcBunnyLlais2007Four Last SongsDickieHannibal RisingGrutasElizabeth: The Golden AgeRobert Reston2008Come Here TodayAlex2009The InformersRogerThe Boat that RockedGavin KavanaghMr. NobodyNemo's Father2010Mr. NiceHoward MarksGreenbergIvan SchrankPassion PlaySam AdamoNanny McPhee and the Big BangUncle PhilHarry Potter and the Deathly Hallows – Part 1Xenophilius LovegoodExit Through the Gift ShopAdroddwr2011AnonymousEdward de Vere2012The Five-Year EngagementWinton ChildsThe Amazing Spider-ManDr. Curt Connors / LizardCynigiwyd — Dewis y Glasoed ar gyfer Choice Movie Villain2013Another MeDon2014SerenaGallowayMadame BovaryMonsieur Lheureux2015DominionDylan ThomasShe's Funny That WaySeth GilbertLen and CompanyLen BlackUnder Milk WoodCaptain CatHefyd yn gynhyrchydd2016Alice Through the Looking GlassZanik HightoppSnowdenCorbin O'Brian2018The Parting GlassKarl2019Official SecretsEd Vulliamy2020MisbehaviourEric MorleyLast CallDylan Thomas2021La Cha ChaJeremiahThe Phantom of the OpenKeith MackenzieSpider-Man: No Way HomeDr. Curt Connors / LizardLlais a ffilm o'r archifThe King's ManGrigori Rasputin2023NyadJohn BartlettMother, CouchGruffudd2024Venom: The Last DanceMartin Moon2025InheritanceSamTBAThe ScurryÔl-Gynhyrchiad

Teledu
BlwyddynTeitlRhanNodiadau1991SpatzDave2 bennod1995Screen TwoKevinPennod: "Streetlife"1997Trial & RetributionMichael Dunn2 bennod2000, 2020–presennolSali MaliAdroddwr2 bennod2004Not Only But AlwaysPeter CookFfilm deledu2008A NumberBernard (B2)Ffilm deledu2011NeverlandJames HookFfilm deledu2012The CorrectionsGitanasUnaired pilot2013Playhouse PresentsChrisPennod: "Gifted"2013–2014ElementaryMycroft Holmes7 pennod2016–2019Berlin StationHector DeJean24 pennod2021TempleGubbyCyfres 22022–presennolHouse of the DragonOtto HightowerPrif gast

Cyfeiriadau

Dolenni allanol


Categori:Genedigaethau 1967
Categori:Actorion teledu o Gymru
Categori:Actorion ffilm o Gymru
Categori:Actorion theatr o Gymru
Categori:Cyn-fyfyrwyr Ysgol Gerdd a Drama y Guildhall
Categori:Pobl o Sir Benfro
Categori:Pobl addysgwyd yn Ysgol Maes Garmon